**Informácie a pokyny**

**Program Letnej akadémie KaSMED** je určený pre žiakov 4-ročných a 5-ročných vzdelávacích programov na stredných školách v školskom roku 2021/2022. Program obsahuje prevažne vzdelávacie, zážitkové a športové aktivity. Zažiješ napríklad workshop na tému dermatológie s MUDr. Zuzanou Bukovinskou, workshop na tému nových postupov liečby nádorových ochorení s MUDr. Jánom Malom či na tému bioetiky s MUDr. Luciou Krčméryovou.

Letná akadémia sa uskutoční **1.8. - 7.8. 2022** v Penzióne na priehrade.

Doprava na miesto pobytu je individuálna. Pobyt začneme obedom. Sústredenie skončí v nedeľu 7. augusta 2022 raňajkami. Vďaka možnosti bezplatnej prepravy, lístok späť nehradíme, a je nutné si ho zabezpečiť.

**Na letné sústredenie si vezmi** oblečenie, obuv (aj športové aj náhradné), prezúvky, plavky, šatku, pyžamo, klobúk/šiltovku, pršiplášť, ochranný opaľovací krém, hygienické potreby, zošit, písacie potreby a iné pre teba potrebné veci. Môžeš si vziať aj hudobný nástroj, alebo aj futbalovú, či volejbalovú loptu. Neber si so sebou zbytočne cenné predmety, ani väčšiu sumu peňazí. Nezabudni na kartičku poistenca, doklad totožnosti, podpísané prehlásenia, lístky na vlak a preukaz na bezplatné cestovanie vlakom.

**Účastnícky poplatok** za tábor je 280€. V cene je zahrnuté ubytovanie, strava 5-krát denne, pitný režim a bohatý program. Ak máš o náš tábor záujem, vyplň čo najskôr záväzný krátky online formulár, najneskôr do **7. júna 2022**). Ak by si termín nestihol, a predsa by si mal záujem, skontaktuj nás telefonicky čím skôr.

V prípade, že by sa Letná akadémia KaSMED musela uskutočniť online, Ti druhú zálohovú platbu v hodnote 180€ pošleme naspäť.

**Kontaktná osoba**: Anna Malová, tel.: +421 949 684 863

**E-mail**: mmedcon@gmail.com

**Takže čo máš urobiť, ak sa chceš zúčastniť MEDCON Letnej akadémie?**

1. Vyplniť [záväzný online formulár](https://forms.gle/WLGbnakQjTUgCvtr6) do **7. júna**, a zaplatiť zálohu 100 € do **10. júna 2022.**

2. Najneskôr **25. júna 2022** uhradiť zvyšok účastníckeho poplatku v hodnote 180€.

3. V pondelok **1. augusta 2022** prísť na miesto konania, priniesť o sebe prehlásenia (pošleme Ti ich na mail, nájdeš ich aj na webovej stránke), kartičku poistenca a dobrú náladu.